Juris Kronbergs

Juris Kronbergs (dzimis 1946. gada 9. augustā Stokholmā, miris 2020. gada 6. jūlijā Stokholmā) bija Zviedrijas latviešu dzejnieks un tulkotājs.

Biogrāfija 
Juris Kronbergs dzimis gleznotāja Rūdolfa Kronberga ģimenē Stokholmā. Rakstīja dzeju gan latviešu, gan zviedru valodā. Tulkoja gan latviešu literatūru zviedriski, gan zviedru literatūru latviešu valodā.

Sešdesmito otrajā pusē un septiņdesmito sākumā spēlējis bungas trimdas latviešu grupās "Saules Brāļi" un "Dundurs" (piedalījies pirmo divu skaņuplašu ierakstā) un ierakstījis savus dzejoļus kopā ar psihedēliskā roka grupu "Prusaku ansamblis".

Deviņdesmitajos gados strādājis par kultūras atašeju Latvijas vēstniecībā Stokholmā.

1998. gadā apbalvots ar Triju Zvaigžņu ordeni. 2007. gadā saņēmis Literatūras gada balvu par mūža ieguldījumu latviešu literatūrā, 2016. gadā apbalvots nominācijā "Dzeja" par krājumu "Uz balkona/Bet ja visu laiku...".

2020. gadā pēc nāves saņēmis PBLA balvu par mūža ieguldījumu latviešu literatūrā.

Bibliogrāfija

Dzeja 
 Pazemes dzeja [dzejlapa]. Stokholma, 1970.
 Iesnas un citi dzejoļi. Kopenhāgena: Imanta, 1971.
 Biszāles. Stokholma: Daugava, 1976.
 De närvarande [Klātesošie; zviedru valodā]. Stockholm: Norstedt & Söners Förlag, 1984.
 Tagadnes. Stokholma: Daugava, 1990.
 Laiks [kopā ar Uldi Bērziņu]. Rīga: Zinātne, 1994.
 Varg Enögd/Vilks Vienacis. Rīga: Minerva, 1996.
 Notikumu apvārsnis. Rīga: Jumava, 2002.
 Rudens mani raksta. Rīga: Valters un Rapa, 2005.
 Peti-šu. Rīga: Neputns, 2005.
 Vilks Vienacis [2. izdevums]. Rīga: Mansards, 2008.
 Ik diena. Rīga: Mansards, 2011.
 Uz balkona/Bet ja visu laiku... Rīga: Dienas grāmata, 2016.

Bērnu grāmatas 
 Mākoņu grāmata. Rīga: Liels un mazs, 2010.
 Laika bikses. Rīga: Liels un mazs, 2019.

Izlases 
 Par īstenību, četrām sāpēm un bezizejas istabu. R.: Artava (1989)
 Mana latviskā ikdiena/ dzeja. Rīga (1994)
 Trimdas anatomija / Dzejoļu izlase 1970-1991; Dzejoļi ārpus krājumiem. R.: Mansards (2009)

Grāmatas citās valodās 
 De närvarande [Klātesošie; zviedru valodā]. Stockholm: Norstedt & Söners Förlag, 1984.
 Wolf One-Eye [Vilks Vienacis; angļu valodā]. Todmorden: Arc Publications, 2006.
 Maa-alune luule [dzejas izlase; igauņu valodā]. Loomingu Raamatukogu, 2007.
 Vilkas Vienakis [Vilks Vienacis; lietuviešu valodā]. Atdz. Vladas Braziūnas. Vilnius: Kronta, 2008.
 Loup Borgne [Vilks Vienacis; franču valodā]. Buchet Chastel, 2010.
 The Book of Clouds [Mākoņu grāmata; angļu valodā]. The Emma Press, 2018. 
 [Mākoņu grāmata] [korejiešu valodā]. Totobook, 2018.
 Sillalla ja parvekkeella [dzejas izlase; somu valodā]. Atdz. Mirja Hovila. Paperiporo, 2022.

Tulkojumi latviešu valodā 
 Frick L. Vai aļņi ēd suņus? [no zv. val., bērnu grām. ]. Stokholma: Atvase (1983)
 Mani zviedri [mūsdienu zviedru dzejnieku izlase, sast. un tulk. ]. R.: Nordik (2000)
 Eriksons U. Stikla cilvēki [no zv. val. ]. R.: Jāņa Rozes apgāds (2010)
 Transtremers T. Dzeja [no zv. val. kopā ar Godiņš G. ]. R.: Mansards (2011)
 Andersons K. Laimīgs cilvēks [no zv. val. kopā ar Godiņš G. ]. R.: Mansards (2012)
 Bergrēns T. Intifada [no zv. val. kopā ar Godiņš G. ]. R.: Mansards (2013)
 Frostensone K. Plūdu laiks [no zv. val. kopā ar Godiņš G. ]. R.: Mansards (2013)
 Junsons A. Reidž [no zv. val. kopā ar Godiņš G. ]. R.: Mansards (2013)
 Lundkviste M. Mirušo grāmata [no zv. val. kopā ar Godiņš G. ]. R.: Mansards (2013)
 Sonnevi J. Mazas skaņas; viena balss [no zv. val. kopā ar Godiņš G. ]. R.: Mansards (2013)

Tulkojumi zviedru valodā 

Juris Kronbergs zviedriski tulkojis daudzu latviešu rakstnieku dzeju, prozu un arī lugas.

Grāmatās iznākušas daudzu latviešu autoru dzejoļu izlases — pārstāvēti Vizma Belševica, Knuts Skujenieks, Imants Ziedonis, Aleksandrs Čaks, Edvīns Raups, Jānis Elsbergs, Inguna Jansone, Guntars Godiņš, Dzintars Sodums un citi autori.

Citi darbi 
 Dvēsele uz grīdas. LP/ Prusaku Ansamblis (J. K. lasa pāris savu dzejoļu) (1974)
 Vilks Vienacis. CD/ K. Graša mūzika (2003)
 Varg Enögd. CD/ K. Graša mūzika (2004)

Atsauces 

1946. gadā dzimušie
Latviešu rakstnieki
Latvijas dzejnieki
Latviešu tulkotāji
Latviešu valodā rakstošie
Zviedru valodā rakstošie
Tulkotāji uz latviešu valodu
Zviedrijas latvieši
20. gadsimta rakstnieki
21. gadsimta rakstnieki
Triju Zvaigžņu ordeņa virsnieki
Stokholmā dzimušie